Diari Oficial de la Generalitat Valenciana


Sumari del DOGV 4411, del 03-01-2003 (2002/14186)

ORDE de 18 de desembre de 2002, de la Conselleria del Portaveu del Govern de la Generalitat Valenciana, per la qual es creen fitxers automatitzats amb dades de caràcter personal.
----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/12/18/(1)/dof/vci/html**

### Dades del document

Número de DOGV
:   4411

Data del DOGV
:   03-01-2003

Secció del DOGV
:   I. DISPOSICIONS GENERALS

Número del document
:   2002/14928


Data del document
:   18-12-2002

Organisme emissor
:   Conselleria del Portaveu del Govern

Tipus de document
:   Ordre

Anàlisi jurídica

 Descriptors 

:   * base de dades
    * administració regional
    * legislació
    * dades personals

ORDE de 18 de desembre de 2002, de la Conselleria del Portaveu del Govern de la Generalitat Valenciana, per la qual es creen fitxers automatitzats amb dades de caràcter personal. [2002/14972]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en el seu article 2 que la mateixa serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, la citada llei orgànica disposa en el seu article 20 que la creació, modificació o supressió dels fitxers de les administracions públiques només podrà fer-se per mitjà d'una disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
Per la seua banda, per al desenvolupament de la seua activitat, la Conselleria del Portaveu del Govern de la Generalitat Valenciana, precisa la creació del fitxer automatitzat que es relaciona en l'annex.
  
Per tant, segons el que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, resolc:
  
Article 1
  
La present orde té per objecte la creació del fitxer informatitzat que s'indica en l'annex que s'adjunta amb la present resolució, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables del fitxer adoptaran les mesures tècniques i organitzatives que siguen necessàries per a assegurar la confidencialitat, seguretat i integritat de les dades, i que les dades automatitzades de caràcter personal s'usen per a les finalitats per a les quals van ser arreplegades. Tot això a fi de fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Els afectats del fitxer informatitzat mencionat poden exercir el seu dret d'accés, rectificació i cancel·lació de les dades quan procedisca, davant de l'òrgan que es concreta en esta resolució.
  
DISPOSICIÓ FINAL
  
La present orde entrarà en vigor el dia següent de la seua publicació en el Diari Oficial de la Generalitat Valenciana
  
València, 18 de desembre de 2002
  
La consellera Portaveu del Govern
  
ALICIA DE MIGUEL GARCÍA
  
ANNEX
  
Centre directiu: Conselleria del Portaveu del Govern
  
Denominació del fitxer: rellotge-web de la Conselleria del Portaveu del Govern.
  
a. Finalitat del fitxer i usos previstos per al mateix
  
Aplicació web de consulta dels fitxatges, saldo horari i dies per assumptes propis i vacacions.
  
b. Persones o col·lectius sobre els quals es pretenga obtindre dades de caràcter personal o que resulten obligats a subministrar-les.
  
Empleats de la Conselleria del Portaveu del Govern
  
c. Procediment d'arreplegada de dades.
  
A través dels expedients i formularis de gestió de personal
  
d. Estructura bàsica del fitxer i descripció dels tipus de dades incloses en el mateix
  
Dades de caràcter identificador: DNI/NIF, nom i cognoms, telèfon, NRP
  
Dades de caràcter personal: sexe
  
Dades laborals i carrera administrativa: cos/escala, categoria/grau, lloc de treball
  
e. Cessions de dades de caràcter personal i, si és procedent, les transferències de dades que es prevegen a països tercers
  
No hi ha cessions previstes
  
f. Òrgan de l'administració responsable del fitxer
  
Secretaria General de la Conselleria del Portaveu del Govern
  
g. Servicis o unitats davant dels quals pogueren exercitar-se els drets d'accés, rectificació, cancel·lació i oposició
  
Secretaria General Administrativa de la Conselleria del Portaveu del Govern


Còpia Permalink ELI